Oficialusis leidinys L 115 , 01/05/2002 p. 0015 - 0019



Komisijos reglamentas (EB) Nr. 748/2002 2002 m. balandžio 29 d. dėl tarifinių kvotų tam tikrų Vengrijos kilmės perdirbtų žemės ūkio produktų importui į Europos bendriją sustabdymo ir atidarymo bei Reglamento (EB) Nr. 1477/2000 dalinio pakeitimo EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1993 m. gruodžio 6 d. Tarybos reglamentą (EB) Nr. 3448/93, nustatantį prekybos tvarką, taikomą tam tikroms iš perdirbtų žemės ūkio produktų pagamintoms prekėms [1], su paskutiniais pakeitimais, padarytais Reglamentu (EB) Nr. 2580/2000 [2], ypač jo 7 straipsnio 2 dalį, atsižvelgdama į 1998 m. spalio 22 d. Tarybos sprendimą 1999/67/EB, susijusį su protokolo, pritaikančio Europos sutarties tarp Europos Bendrijų bei jų valstybių narių ir Vengrijos Respublikos prekybos aspektus, atsižvelgiant į Austrijos Respublikos, Suomijos Respublikos ir Švedijos Karalystės įstojimą į Europos Sąjungą bei į derybų dėl žemės ūkio Urugvajaus raundo rezultatus, ir egzistuojančio lengvatinio režimo [3] patobulinimą, sudarymu, ypač į jo 2 straipsnį, kadangi: (1) Europos sutarties, steigiančios Europos Bendrijų bei jų valstybių narių ir Vengrijos Respublikos asociaciją, patvirtintos Tarybos ir Komisijos sprendimu 93/742/Euratomas, EAPB, EB [4], protokolas Nr. 3 nurodo prekybos susitarimus jame išvardytais perdirbtais žemės ūkio produktais tarp Bendrijos ir ELPA šalių. (2) Europos sutarties Protokolas Nr. 3 buvo iš dalies pakeistas 2002 m. balandžio 16 d. EB ir Vengrijos Asociacijos Tarybos sprendimu Nr. 2/2002 dėl prekybos tam tikrais perdirbtais žemės ūkio produktais, kurie yra numatyti Europos sutarties Protokole Nr. 3, tvarkos pagerinimo [5], kiek tai susiję su tarifinių kvotų apimtimi ir sumažintų muito žemės ūkio sudedamųjų dalių ir papildomų muitų apskaičiavimo sistema. Šie pakeitimai įsigalioja nuo 2002 m. sausio 1 d. (3) Todėl reikia sustabdyti tarifinių kvotų, nustatytų Komisijos reglamentu (EB) Nr. 2542/2001 [6] iš Vengrijos kilusių produktų importui į Europos bendriją 2002 metais, taikymą ir pradėti taikyti naujas metines kvotas, numatytas Protokolo Nr. 3 I priede. Naujos 2002 metų kvotos taikomos nuo 2002 m. sausio 1 d. iki 2002 m. gruodžio 31 d. Taip pat turi būti nurodoma, kad iš Vengrijos jau importuotos prekės, kurioms Reglamento (EB) Nr. 2542/2001 nustatytos tarifinės kvotos jau buvo pritaikytos, turi būti traktuojamos kaip naujų tarifinių kvotų dalis. Jei reikia, šiam importui pritaikyti muitai grąžinami vadovaujantis 1993 m. liepos 2 d. Komisijos reglamento (EEB) Nr. 2454/93 [7], išdėstančio Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas, su paskutiniais pakeitimais, padarytais Reglamentu (EB) Nr. 444/2002 [8], 878898 straipsnių nuostatomis. (4) Vengrijai atidarytos tarifinės kvotos turi būti administruojamos remiantis Reglamentu (EEB) Nr. 2454/93. (5) Turėtų būti panaikinti Reglamente (EB) Nr. 3448/93 numatytų prekių importui į Bendriją nuo 2000 m. liepos 1 d. taikomos sumažintos muito žemės ūkio sudedamosios dalys ir papildomi muitai, pagal Europos sutartį su Vengrija, nustatyti Komisijos reglamentu (EB) Nr. 1477/2000 [9], su paskutiniais pakeitimais, padarytais Reglamentu (EB) Nr. 176/2002 [10]. (6) Atitinkamai turi būti pataisytas Reglamentas (EB) Nr. 1477/2000. (7) Šiame reglamente numatytos priemonės atitinka Horizontaliųjų klausimų vadybos komiteto nuomonę dėl prekybos I priede neišvardytais perdirbtais žemės ūkio produktais, PRIĖMĖ ŠĮ REGLAMENTĄ: 1 straipsnis 1. Tarifinių kvotų, atidarytų pagal Reglamento (EB) Nr. 2542/2001 IV priedą, taikymas sustabdomas nuo 2002 m. sausio 1 d. 2. Bendrijos tarifinės kvotos šio reglamento I ir II prieduose nurodytoms iš Vengrijos kilusioms prekėms taikomos kasmet nuo sausio 1 d. iki gruodžio 31 d. 2002 metams jos taikomos nuo 2002 m. sausio 1 d. iki gruodžio 31 d. 3. Tarifinės kvotos, nustatytos I priede nurodytiems produktams, atleidžiamos nuo muitų. 4. Neviršijant II priede nustatytų tarifinių kvotų, atitinkantiems produktams taikomas 0 % + EUR 1,8/100 kg/net eda muitas. Nuo 2003 m. sausio 1 d. šis muitas kasmet mažinamas 10 %. 2 straipsnis Nuo 2002 m. sausio 1 d. prekių kiekis, kuriam yra taikomos tarifinės kvotos ir laisvas judėjimas, remiantis Reglamentu (EB) Nr. 2542/2001 ir prieš įsigaliojant šiam reglamentui, įtraukiamas į I ir II prieduose nustatytus kiekius. 3 straipsnis 1 straipsnio 2 dalyje nurodytas Bendrijos tarifines kvotas administruoja Komisija, remdamasi Reglamento (EEB) Nr. 2454/93 308 straipsnio a, b ir c dalimis. 4 straipsnis Reglamentas (EB) Nr. 1477/2000 iš dalies keičiamas taip: 1) 2 straipsnio trečioji pastraipa išbraukiama; 2) V, VI, VII ir VIII priedai išbraukiami. 5 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Jis taikomas nuo 2002 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2002 m. balandžio 29 d. Komisijos vardu Erkki Liikanen Komisijos narys [1] OL L 318, 1993 12 20, p. 18. [2] OL L 298, 2000 11 25, p. 5. [3] OL L 28, 1999 2 2, p. 1. [4] OL L 347, 1993 12 31, p. 1. [5] Dar nepaskelbta Oficialiajame leidinyje. [6] OL L 341, 2001 12 22, p. 82. [7] OL L 253, 1993 10 11, p. 1. [8] OL L 68, 2002 3 12, p. 11. [9] OL L 171, 2000 7 11, p. 44. [10] OL L 30, 2002 1 31, p. 39. -------------------------------------------------- I PRIEDAS Nuo muito atleidžiamos lengvatinės tarifinės kvotos, taikomos iš Vengrijos kilusių prekių importui į Bendriją Eilės Nr. | KN kodas | Aprašymas | Kvota 2002 m. | Padidinta metinė kvota nuo2003 m. | (1000 kg/net) | (1000 kg/net) | (1) | (2) | (3) | (4) | (4) | 09.5616 | Nuo04031051 iki04031099 | Aromatizuotas jogurtas arba į kurį pridėta vaisių, riešutų arba kakavos | 132 | 12 | 09.5257 | 0405201004052030 | Pieno pastos, kurių riebumas ne mažesnis kaip 39 %, bet mažesnis kaip 75 % masės | 4498 | 409 | ex2106 | Maisto produktai, nenurodyti kitoje vietoje, išskyrus produktus, patenkančius į KN 21069020kodo sritį arba nearomatizuotus ir nedažytus cukraus sirupus. | ex330210 | Kvapiųjų medžiagų mišiniai ir mišiniai (įskaitant alkoholinius tirpalus), kurių pagrindiniai komponentai yra viena arba kelios tokios medžiagos, naudojami maisto ir gėrimų pramonėje: | 33021021 | – kurių sudėtyje nėra pieno riebalų, sacharozės, izogliukozės, gliukozės ar krakmolo arba kurių sudėtyje yra mažiau kaip 1,5 % masės pieno riebalų, 5 % sacharozės ar izogliukozės, 5 % gliukozės ar krakmolo | 33021029 | – kiti | 09.5213 | ex1704 | Konditerijos gaminiai iš cukraus (įskaitant baltąjį šokoladą), neturintys kakavos, išskyrus į KN 17049010 kodo sritį patenkantį saldymedžio ekstraktą, kurio sudėtyje yra daugiau kaip 10 % masės sacharozės, bet nėra kitų medžiagų priedų | 5205 | 473 | 09.5215 | 1803 | Kakavos pasta, įskaitant ir kakavą, iš kurios nepašalinti riebalai | 1170 | 106 | 09.5217 | 18040000 | Kakavos sviestas, riebalai ir aliejus | 2173 | 198 | 09.5219 | 18050000 | Kakavos milteliai, į kuriuos nepridėta cukraus arba kitų saldiklių | 54 | 5 | 09.5221 | 1806 | Šokoladas ir kiti maisto produktai, turintys kakavos | 6984 | 632 | | 1901 | Salyklo ekstraktas; maisto produktai iš miltų, rupinių, krakmolo arba salyklo ekstrakto, kurių sudėtyje nėra kakavos arba kurių sudėtyje esanti kakava, iš kurios visiškai pašalinti riebalai, sudaro mažiau kaip 40 % masės, nenurodyti kitoje vietoje; maisto prekių produktai, klasifikuojami 0401–0404 pozicijose, kurių sudėtyje nėra kakavos arba kurių sudėtyje esanti kakava, iš kurios visiškai pašalinti riebalai, sudaro mažiau kaip 5 % masės, neaptarti kitoje vietoje: | | | 09.5223 | 19011000 | – maisto produktai kūdikiams, supakuoti į mažmeninei prekybai skirtas pakuotes | 139 | 13 | 09.5225 | 19012000 | – mišiniai ir tešlos, skirti kepinių, klasifikuojamų 1905 pozicijoje, gamybai | 1692 | 154 | 09.5227 | ex190190 | – kiti, išskyrus patenkančius į KN 19019091 kodo sritį gaminius | 2596 | 236 | 09.5228 | ex1902 | Tešlos gaminiai, virti arba nevirti, arba paruošti kitu būdu, išskyrus įdarytus tešlos gaminius, patenkančius į 19022010 ir 19022030 kodų sritį; paruoštas ar neparuoštas kuskusas | 1144 | 104 | 09.5229 | 19030000 | Tapijoka ir iš krakmolo pagaminti jos pakaitalai, turintys dribsnių, grūdelių, žirnelių, išsijų arba panašų pavidalą | 61 | 6 | 09.5231 | 1904 | Paruošti maisto produktai, pagaminti išpučiant arba skrudinant javų grūdus ar javų grūdų produktus (pavyzdžiui, kukurūzų dribsnius); javai (išskyrus kukurūzus), esantys grūdų, dribsnių arba kitaip apdorotų grūdų pavidalo (išskyrus miltus ir rupinius), apvirti arba paruošti kitu būdu, nenurodyti kitoje vietoje | 200 | 18 | 09.5233 | 1905 | Duona, pyragai, bandelės, pyragaičiai, sausainiai ir kiti kepiniai, su kakava arba be kakavos; ostijos ir kalėdaičiai, tuščios kapsulės, naudojamos farmacijoje, plokštieji vafliai, ryžių popierius ir panašūs produktai | 4580 | 416 | 09.5617 | 20089985 | Kukurūzai, išskyrus saldžiuosius kukurūzus (Zea maysvar.saccharata) | 220 | 20 | 20089991 | Batatai, saldžiosios bulvės ir panašios valgomosios augalų dalys, kurių sudėtyje esančio krakmolo kiekis sudaro ne mažiau kaip 5 % masės | 09.5237 | 21011298 | Produktai, daugiausia pagaminti iš šių ekstraktų, esencijų ar kavos koncentratų, išskyrus patenkančius į KN 21011292 kodo sritį | 23 | 2 | 210120 | Arbatos arba matės ekstraktai, esencijos ir koncentratai, taip pat produktai, daugiausia sudaryti iš šių ekstraktų, esencijų ar koncentratų arba iš arbatos ar matės | 09.5239 | 210130 | Skrudintos trūkažolės (cikorijos) ir kiti skrudinti kavos pakaitalai, taip pat jų ekstraktai, esencijos ir koncentratai | 1016 | 92 | 09.5619 | 2102201121022019 | Neaktyviosios mielės | 286 | 26 | 09.5241 | 2103 | Padažai ir jų pusgaminiai (koncentratai); sumaišyti uždarai ir sumaišyti pagardai; garstyčių miltai ir rupiniai bei paruoštos garstyčios | 4365 | 397 | 09.5243 | 2104 | Sriubos ir sultiniai bei jų pusgaminiai (koncentratai); homogenizuoti sudėtiniai maisto produktai | 1186 | 108 | 09.5245 | 210500 | Grietininiai ir kiti valgomieji ledai, su kakava arba be jos | 97 | 9 | 09.5251 | 2202 | Vandenys, įskaitant mineralinius ir gazuotuosius vandenis, į kuriuos pridėta cukraus ar kitų saldiklių arba aromatinių medžiagų, ir kiti nealkoholiniai gėrimai, išskyrus vaisių arba daržovių sultis, klasifikuojamas 2009 pozicijoje | 3307 | 301 | 09.5253 | 220300 | Salyklinis alus | 2341 | 213 | 09.5255 | 2205 | Vermutai ir kiti vynai iš šviežių vynuogių, aromatinti augalais arba aromatinėmis medžiagomis | 678 | 62 | 09.5211 | 3823 | Pramoninės riebalų monokarboksirūgštys; rūgščiosios alyvos, gautos rafinuojant; pramoniniai riebalų alkoholiai | 1269 | 115 | 382312 | Oleino rūgštis | 382370 | Pramoniniai riebalų alkoholiai | -------------------------------------------------- II PRIEDAS Lengvatinės tarifinės kvotos, taikomos iš Vengrijos kilusių prekių importui į Bendriją Eilės Nr. | KN kodas | Aprašymas | Metinė kvota 2002 | Padidinta metinė kvota nuo 2003 1 1 | Muitas, taikomas nuo 2002 m. sausio 1 d. | (1000 kg/net) | (1000 kg/net) | 09.5209 | 07114000 | Cukriniai kukurūzai | 16882 | 1688 | 0 % + EUR 1,8/100 kg net eda | 07119030 | 09.5235 | 20019030 | Cukriniai kukurūzai | 14074 | 1407 | 0 % + EUR 1,8/100 kg net eda | 20049010 | 20058000 | --------------------------------------------------